Río Mora

Lo río Mora ye un curso fluvial de la cuenca hidrografica de Millars que tiene lo suyo naixedero en la fuent Lozana (encara que d'acuerdo con bel autor se forma en lo forcallo de los barrancos de fuent Narices y fuent Lozana), José Luis Peña Monné, Luis Alberto Longares Aladrén, Marta Espinalt Brillas: Paisajes naturales de la provincia de Teruel. Guía del medio natural. Instituto de Estudios Turolenses, 2000. ISBN 84-86982-97-9. pp 108-109. baixa dende la sierra de Nogueruelas, traviesa lo termin municipal de Mora de Rubielos en sentiu primero norte-sud, dimpués nord-ueste-sud-este, y caye en Millars en la muga entre Mora y Sant Agostín, auguas ent'alto de la important foz que bi ha entre esta zaguera localidat y Rubiuelos.

En la suya cuenca hidrografica bi ha depresions erosivas escarvadas en los materials terrichenos de facies Weald que bi ha a lo sud de las calsineras aptianas de la sierra de Nogueruelas (Barrachinas, Campillos y Barrachinas), pero son mas chicas que la fondada de Mora, que fa part de la depresión tectonica de Rubiuelos, y se situa en la unidat morfoestructural de las "serranías de Gúdar". José Luis Peña Monné et al. : Geomorfología de la Provincia de Teruel. Instituto de Estudios Turolenses, 1984. p. 80, pp. 86-87. La erosión producida por lo río Mora ha vuidau part de los materials sedimentarios miocenos d'esta fondada gran. Lo cabaixo de la cuenca hidrografica d'este río en contacto con lo río Millars perteneixe morfoestructuralment a la depresión de Sarrión, que desparte las serranías de Gúdar de lo macizo de Chabalambre.

 Hidronimia 
L'hidronimo río Mora fa referencia a la localidat por a on que pasa. Se documenta un regacho de Mora en un texto baixo-medieval que fa referencia a los boalaches d'esta localidat:

 Referencias 

 Bibliografía 
 HERMOSILLA PLA, Jorge (dir.): El regadío tradicional y el patrimonio hidráulico del Alto Mijares turolense. ESTEPA (Estudis del Territori i del Patrimoni), 2011, pp. 43–148.
 VIÑUALES COBOS, Eduardo (coordinador): Red natural de Aragón. nº 9, Gúdar-Javalambre Prames, 2006.
 PEÑA MONNÉ, José Luís et al. : Geomorfología de la Provincia de Teruel. Instituto de Estudios Turolenses, 1984.
 PEÑA MONNÉ, José Luís, LONGARES ALADRÉN, Luís Alberto, ESPINALT BRILLAS, Marta: Paisajes naturales de la provincia de Teruel. Guía del medio natural. Instituto de Estudios Turolenses, 2000.

Mora
Mora
Mora